
Indledning og mål

I 2004 blev det bestemt fra regeringens side, at alle dagtilbud skal indeholde en pædagogisk læreplan for at støtte børns læring. Planen skal indeholde følgende seks temaer:

· Barnets personlige kompetence

· Barnets sociale kompetence

· Sprog

· Krop og bevægelse

· Naturen og naturfænomener

· Kulturelle udtryksformer

Med henblik på vores forløb i institutionen, vil vi arbejde med musik og derigennem udvikle børnenes sprog og sociale kompetencer. Vi vil også arbejde med krop og bevægelse og tage udgangspunkt i Howard Gardners
 teorier om de mange intelligenser
.

Målet med denne opgave er at arbejde med formidling af sange/fagter og andre sanglege. Vi ønsker at opnå koncentration, indlevelse og opmærksomhed fra børnenes side, samtidig med at vi skal have det sjovt sammen.

Vi vil bruge vores forløb til bla. at udvikle den kropslige-kinæstetiske intelligens, hvilket vil sige at kunne forestille sig en bestemt bevægelse, planlægge og udføre den. Det vil vi gøre ved hjælp af legen ”stopdans” og sange med fagter. 
Vi har taget kontakt til Odden, som er en integreret institution, der ligger på Fanø. Vi har besluttet at beskæftige os med børnegruppen Troldebo som er børn på 5-6 år.

Metoder og midler

Vi vil inden hver sang forklare sangen/fagter/sanglegen for børnene, og selv synge dem så børnene kan høre melodien, samt følge fagterne. Hvorefter sangen synges sammen.

Fagtesange er sange man synger mens man ”fægter” med arme, ben, øjne, næse, mund, tunge, numse og hoved, hele kroppen kan være med.
Vi starter med at samle børnene i en rundkreds, hvor vi sætter os ned. Her vil vi lave en præsentation af os selv, så børnene får en fornemmelse af hvem vi er og hvorfor vi er kommet for at besøge dem.

Vi begynder med en navneleg, så vi lærer børnenes navne at kende. Navnelegen går ud på at vi sidder i en rundkreds, og Christina sidder med en lille bamse, som hun starter med at kaste til Dorthe mens hun synger: ”Jeg hedder Christina, hvad hedder du” Dorthe  griber og synger: ”Jeg hedder Dorthe, hvad hedder du” og kaster bamsen videre indtil vi har været alle børnene igennem. Målet med navnelegen er, at få børnene til at føle sig godt tilpas i rummet, sammen med os og deres kammerater.

Så skal vi op at stå i rundkredsen, og synge en sang om den lille undulat. Christina forklarer fagterne (bilag 1) og vi synger den først, så børnene kan høre den, vi synger med lys stemme. Bagefter synger vi den sammen, og til sidst synger vi om den kæmpe undulat, som er den samme sang, men den synges med dyb stemme og større fagter.

· Dorthe præsenterer sangen er du sur og trist, som handler om hvordan man kan blive i bedre humør, vi skal nemlig både klappe, knipse, trampe og råbe. (bilag 2). Vi bliver stående i rundkredsen.

· Tanja præsenterer Jeg kører i min lille bil . Vi skal ud at køre i bil med tre hjul og en dør, og derefter synger vi sangen hurtigere, da vi kører en tur på motorvejen, og der må man nemlig køre STÆRKT. (bilag 3). Vi sidder i rundkredsen.

· Dorthe præsenterer legen stopdans. Her skal vi danse til musik fra cd’en ”Hits for Kids”. Når musikken stopper skal man stå helt stille, og hvis man rører sig skal man sætte sig ud til siden og er ikke længere med i legen.

· Tanja præsenterer pruttesangen som handler om kroppen, vi skal både finde vores mave, hoved, øre, øjne, næse mm og til sidst finder vi numsen, som kan slå en orn`lig PRUT. (bilag 4). Vi står op i rundkredsen.

Forløb og materialer

For at kunne afholde vores forløb for børnene, har vi lånt bøger på biblioteket, søgt på nettet, brugt vores fagbog samt materiale fra Tanjas øvelsespraktik. Materialebrug: vi har selv medbragt en lille bamse, cd’er, ghettoblaster og rosiner. 

Evaluering

Vi mødtes ved Fanø færgen, for at følges til børnehaven. Da vi ankom til børnehaven hilste vi på personale og børn. Derefter vi fik ”tumleren” (legerum) stillet til rådighed til vores forløb. Vi valgte at alle børnene på stuen skulle deltage, hvorefter pædagogen overlod stuen til os (de tre super studerende).

Forløbet gik rigtig godt, og tog ca. 40 min.

Børnene var meget engageret og interesseret i at følge os.

Vores sange har været et godt valg, fordi en stor del af børnene kendte dem, og syntes at fagterne var sjove og spændende.

Midt i forløbet kom to drenge, som mødte senere, dette skabte lidt uro, da de ikke havde været med fra starten og derfor ikke kendte os. Vi fornemmede at de ikke følte sig godt tilpas i rummet, men vi besluttede os for at fortsætte som planlagt, da vi ellers ville have mistet de andres opmærksomhed. Da forløbet var slut kunne vi se, at de trods alt havde haft en god oplevelse sammen med de andre. 

Meningen var at vi skulle have to omgange af stopdans, men vi vurderede at børnene var ved at være trætte, og derfor svære at fastholde. Så vi besluttede at stoppe efter én omgang, men børnene var så gode til stopdans, at vi udvidede sværhedsgraden to gange. Når musikken stoppede skulle de sætte sig ned på numsen, og efterfølgende skulle de sætte sig ned og rejse sig igen. 

Vi føler vi har opnået vores mål, som var at stimulere børnenes kropslige-kinæstetiske intelligens, igennem sangene med fagter. De var meget fokuseret og som følge deraf hurtige til at lærer dem. 

Med henblik på læreplanerne og Howard Gardners teorier om de mange intelligenser, har vi sat fokus på barnets sociale kompetencer, sprog, og krop og bevægelse.

Sociale kompetencer opnåede vi ved, at alle børnene var deltagende i navnelegen, og de sørgede for, at alle fik deres tur.

Sproget arbejdede vi med, ved at lærer dem nye sange. Her opstår der nye ord, som de ”leger” med, imens de synger. Her har de mulighed for, at få en forståelse af ordene i en sammenhæng.   

Krop og bevægelse stimulerende vi igennem stopdansen, hvor vi hoppede og dansede. Samt sangene med fagter, hvor vi brugte det meste af kroppen.

Derudover har vi været inde på den musikalske intelligens, ved at høre musik og synge.

Den personlige intelligens har de haft mulighed for at opnå, ved at opleve sig selv som deltagende i navnelegen. 

Vi samlede alle børnene og sluttede af med at gå ind på stuen, hvor børnene fik en pakke rosiner. Her fik børnene en mulighed for at falde til ro, inden de skulle i køkkenet og lave mad, da stuen havde deres maddag.

